’n Kinderhuis in Midrand wat met 28 skeepsvraghouers gebou is, het nie net die lewe van die mense wat daar woon verander nie, maar ook die ingesteldheid van die ontwerpers daaragter. Dié storie oor ’n gemeenskap met gees en superkoel ontwerp het VISI se hart gesteel.
Die koerantknipsel uit die Midrand Reporter word netjies in plastiek bewaar. Op die foto is iets wat lyk soos ’n kruising tussen ’n Legoblokkie-gebou en ’n kleurontploffing: die New Jerusalem Children’s Home op ’n kleinhoewe tussen Johannesburg en Pretoria.
Een van die jong meisies wat daar woon, het die knipsel bo haar bed opgeplak en trots langsaan geskryf: “My lovely home – a five star hotel.” Dié woorde gee ’n mens ’n intieme kykie op die ongelooflike impak wat dié merkwaardige huis het op die wees- en weerlose kinders wat enkele maande gelede hier ingetrek het.
Die geld vir die fotovoltaïese panele het New Jerusalem op ’n baie interessante manier bereik. Die Nederlandse afdeling van die Europese supermarkreus Lidl het ’n veldtog van stapel gestuur waarin ’n persentasie van elke LED-gloeilamp wat in Holland verkoop is, aan New Jerusalem geskenk is om vir die sonkragprojek te betaal.
Lidl het saam met ’n organisasie genaamd “Do the Bright Thing” gewerk om te verseker die energie wat gebruik is om die gloeilampe in Europa te vervaardig, “uitgekanselleer” word deur die energie wat by New Jerusalmen gespaar word.